

REPUBLIKA HRVATSKA

ŽUPANIJSKI SUD U RIJECI

Žrtava fašizma 7, 51 000 RIJEKA

Priopćenje za javnost od 4. rujna 2023.

(Nastavno na priopćenje od 6. lipnja 2023.)

Osuđenik Mario Pečaver prema kojem je rješenjem ovog suda Ik I 208/2016 od 30. svibnja 2016. odlučeno o upućivanju na izdržavanje kazne zatvora u trajanju od 15 godina izrečene presudom Županijskog suda u Rijeci posl. br. K 18/08 od 22. travnja 2013. i potvrđene presudom Vrhovnog suda Republike Hrvatske posl. br. I Kž 737/13 od 18. travnja 2016. zbog kaznenog djela poticanja na ubojstvo iz koristoljublja iz članka 34. stavak 2. točka 4. Krivičnog zakona Republike Hrvatske i za kojeg je bio izdan EUN te raspisana međunarodna potraga bio je uhićen dana 31. svibnja 2023. po panamskim policijskim službenicima.

Nakon što je odobreno izručenje osuđenika Maria Pečavera iz Republike Paname u Republiku Hrvatsku imenovani će u svrhu realizacije izručenja dana 8. rujna 2023. letom iz Amsterdama po službenicima Odjela SIRENE pri Službi za međunarodnu policijsku suradnju biti prepraćen u Zagreb (predviđeno vrijeme dolaska u 15:55), a potom će biti prepraćen u Zatvor u Rijeci prema sjedištu suca izvršenja koji je izdao nalog za raspisivanje tjeralice te nastavno po pravomoćnosti rješenja o upućivanju u Centar za dijagnostiku u Zagrebu.

Glasnogovornica Županijskog suda u Rijeci

Sandra Juranović